Alguns dels treballadors de la Jorsa, que formaven l'equip de futbol de l'empresa
Els treballadors de l'empresa Jorsa, com feien també en altres fàbriques o negocis, tenien a mitjans dels anys 80 un equip de futbol sala amb el que, fora d'hores, feien esport i s'ho passaven bé els mateixos que compartien feina durant l'horari ordinal.
En aquesta fotografia hi veiem sis dels jugadors de l'equip el març del 1985 a la pista Enric Pujol. Els jugadors són Fesno, Ledesma, Mendoza, Conejo, Chaves i Estatuet, que feia de porter.
Participaven en diferents tornejos i competicions en les quals podien jugar. Els horaris dels partits, força cops intempestius, no eren impediment, com podem veure, per jugar i gaudir plegats.